Lav et referat af nedenstående tekst:

Tekst:
11 busser fra Nordjylland har søndag sat kurs mod København. Den mere præcise destination er Christiansborg, hvor buspassagererne vil bruge søndagen på at forsøge at råbe folketingspolitikerne op. De 588 nordjyder, der er med busserne, er en del af fagbevægelsen, og de er utilfredse med, at regeringen lægger op til at afskaffe store bededag som fridag og i stedet gøre dagen til en almindelig arbejdsdag. - Jeg tror, hele befolkningen er opmærksomme på, hvad der foregår, og derfor er der også så mange, der tager med over og demonstrerer. Selvfølgelig virker det. Vi skal påvirke politikerne så meget, vi kan, siger Anna Kirsten Olesen, som er formand for FH Nordjylland. Har hveder med I busserne er der sørget for varme hveder, så demonstranterne har noget at holde sig både mætte og varme på. - Store bededag og varme hveder passer sammen, så derfor har vi selvfølgelig hveder med til morgenkaffen, siger Anna Kirsten Olesen. FH Nordjylland er et tværfagligt fællesskab for mere end 45 fagforeninger i Nordjylland, hvor der i alt er over 110.000 medlemmer.

Referat:
Næsten 600 nordjyder deltager søndag i demonstration for at bevare store bededag som fridag.